Nog 'n skokvonds in weste van Pta | Maroela Media
Maroela Media het Vrydag berig vullisverwyderaars was besig om vullis uit vullisdromme by 'n studenteblyplek in Philip Nel-park te laai toe 'n werker 'n fetus ontdek het wat in 'n handdoek toegedraai was. Die bestuurder van die vullistrok en die werkers het die polisie ontbied. Die fetus was tussen ses tot agt maande ver ontwikkel en is op die toneel dood verklaar.
Konst. Mandlakayise Zwane, polisiewoordvoerder, het Dinsdag gesê nóg 'n fetus is Vrydag omstreeks 10:30 oorkant die Pretoria-Wes-polisiestasie gevind. "Die fetus is deur verbygangers by die Carolina-woonstelblok in 'n swartsak gevind. Die fetus was vermoedelik drie maande ver in ontwikkeling."
Zwane het gesê 'n nadoodse en 'n geregtelike doodsondersoek word in albei gevalle gedoen. Geen verdagtes is nog geïdentifiseer nie en die ondersoeke duur voort.
"Die polisie rig 'n streng waarskuwing dat agterstraataborsies onwettig is en wetlik nie toelaatbaar is nie. Vroue met ongewensde swangerskappe word aangemoedig om na hul plaaslike klinieke of hospitale te gaan om wettige aborsies deur professionele personeel binne die bepalings van die wet te laat uitvoer."
Enigeen met inligting oor albei voorvalle kan die Pretoria-Wes-polisie by 012 386 4163 of Crime Stop by 08600 10111 bel.
iewers is daar weer 'n goedkoop botch aborsie kliniek in 'n agterstraat….
Die feit dat iemand nog n aborsie oorweeg is skokkend. As jy nie Wil swanger raak nie tref voorsorg. Daar is meer as genoeg produkte op die mark. Ek weet ek gaan seker nou gekruisig word deur sommige maar ek praat nie hier van n verkragting swangerskap of waar ma se lewe ingevaar is of waar die baba n ernstige gebrek gaan he nie. Ek verwys spesifiek na mense wat rondslaap en Dan hul verantwoordelikheid in n swart sak stort.
Yvonne, ek stem heelhartig met jou saam.
Wats die verskil tussen onwettig en wetlik nie toelaatbaar?
Maak nie saak hoe onwettig dit is nie, hoe gaan jy dit stop? Voor jy antwoord, dink of jou plan al ooit gewerk het enige plek in die wêreld, dan skryf jy.